CELEX: 62010TN0336
Language: sk
Date: 2010-08-10 00:00:00
Title: Vec T-336/10: Žaloba podaná 10. augusta 2010 — Abercrombie & Fitch Europe/ÚHVT — Gilli (GILLY HICKS)

9.10.2010   
            
            
               SK
            
            
               Úradný vestník Európskej únie
            
            
               C 274/29
            
         Žaloba podaná 10. augusta 2010 — Abercrombie & Fitch Europe/ÚHVT — Gilli (GILLY HICKS)
   (Vec T-336/10)
   ()
   2010/C 274/44
   Jazyk žaloby: angličtina
   
      Účastníci konania
   
   
      Žalobca: Abercrombie & Fitch Europe SA (Mendrisio, Švajčiarsko) (v zastúpení: S. Malynicz, Barrister, D. Stone a L. Ritchie, Solicitors)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Gilli Srl (Miláno, Taliansko)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 20. mája 2010 vo veci R 832/2008-1, a
            
         
               —
            
            
               zaviazať žalovaného a ďalšieho účastníka konania pred odvolacím senátom na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „GILLY HICKS“ pre výrobky a služby patriace do tried 3, 14, 25 a 35 — prihláška ochrannej známky Spoločenstva č. 5 194 543.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: obrazová ochranná známka Spoločenstva „GILLI“ č. 3 566 007 zapísaná pre výrobky patriace do tried 3, 9, 14 a 25.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: čiastočné zrušenie napadnutého rozhodnutia.
   
      Dôvody žaloby: porušenie článku 81 ods. 1 písm. b) nariadenia Rady č. 207/2009, keďže odvolací senát nesprávne porovnal ochranné známky z vizuálneho, fonetického a koncepčného hľadiska a preto nesprávne posúdil pravdepodobnosť nebezpečenstva zámeny.